Bienes historie

Bienes historie er en roman av Maja Lunde. Boken ble utgitt på Aschehoug i 2015. 

Bienes historie er den første i en planlagt serie på fire frittstående bøker. Lunde ga ut den neste, Blå, i 2017. 

Bienes historie ble tildelt Bokhandlerprisen i 2015, og er utgitt i en rekke land.

Handling
Boken handler om at biene begynner å dø ut. Historien fortelles fra tre personers ståsted: William, George og Tao. William er en syvbarnsfar i England i 1850-årene. Han driver en frøhandel, men blir inspirert til å vende tilbake til sin gamle forskergjerning for å forske på bier. George er en bonde og birøkter i USA. Hans historie starter i 2007, da han ønsker å overlate gårdsdriften til sin urbant anlagte og intellektuelle sønn. Tao er en kinesisk kvinne i et fremtidssamfunn etter at jordens økosystem har kollapset, og i 2098 opplever hun å miste sitt barn Wei Wen.

Referanser

Eksterne lenker 
  Om Bienes historie på Aschehoug.no 

Bøker fra 2015
Norske romaner